Ջերեմի Ջորդան

Ջերեմի Մայքլ Ջորդան (անգլ.՝ Jeremy Michael Jordan, նոյեմբերի 20, 1984(1984-11-20), Քորփուս Քրիսթի, Տեխաս), ամերիկացի դերասան, երգիչ և պարող։ Նա հայտնի է բրոդվեյյան սերիալներից և ֆիլմերից, ինչպես նաև թատերական արտադրություններից, Ջեք Քելի դերով «Նյուսայզ» մյուզիքլից (2012 թ․) և Քլայդ Բարոու դերով «Բոնի և Քլայդ» (Բոնին և Քլայդը) մյուզիքլից (2011 թ․)։ Ներկայումս մարմնավորում է Ուինսլոու (Ուին) Շոթին, CBS հեռուստաալիքով հեռարձակվող DC Comics-ի հիման վրա նկարահանված «Սուպերգրլ» հեռուստասերիալում։


== Վաղ կյանք ==
Ջորդանը ծնվել և մեծացել է Տեխաս նահանգի Քորփուս Քրիսթի քաղաքում։ Նրա ծնողները բաժանվեցին, երբ նա երիտասարդ էր, նա ապրում էր ցածր եկամուտ ունեցող ընտանիքում՝ եղբոր՝ Ջոյի, քրոջ՝ Ջեսիկայի և մոր՝ Դեբիի հետ։ Նրա հայրն ունի անգլիական, շոտլանդական, ուելսական և գերմանական ծագում, իսկ մայրը հրեա է (ծնողների ընտանիքները հրեա վերաբնակիչներ էին Ռուսաստանից, Լեհաստանից, Լատվիայից և Լիտվիայից) Նա եղել է «A» մակարդակի ուսանող, ավարտել է «Մերի Քերոլ» ավագ դպրոցը, որտեղ եղել է երգչախմբի ակտիվ անդամ։ Ավելի ուշ ավարտել է «Իթաքա» քոլեջը, որտեղ երաժշտական թատրոնում արժանացել է արվեստի բակալավր աստիճանի։


== Կարիերա ==
Ջորդանը երգել սկսել է դեռահաս տարիքից, սկսելով խաղալ նաև ավագ դպրոցում։ 2008 թվականին նա նկարահանվել է «Փոքրիկ շունը ծիծաղեց» կատակերգությունում մարմնավորելով Ալեքսին, որի համար էլ նա արժանացավ «Connecticut Critics Circle» մրցանակին։ Հետո նույն տարում Կոնեկտիկուտ նահանգի «Գուդսփիդ» օպերայի տանը «Բիգ Րիվեր» մյուզիքլի ժամանակ նա մարմնավորեց Թոմ Սոյերին։ 2009 թ․ խաղացել է բրոդվեյյան «Rock of Ages» մյուզիքլում։ 2008 թ․ հանդես է եկել NBC հեռուստաալիքի կողմից հեռարձակված «Օրենք և կարգուկանոն։ Հատուկ զոհերի զորամաս» հեռուստասերիալի «Streetwise» սերիայում։ Ջորդանը հանդես եկավ որպես, Թոնի գլխավոր դերի այլընտրանքային դերասան 2009թ․ բրոդվեյան «Արևելյան կողմերի պատմություն» մյուզիքլում։ 2010 թ․ որպես Քյալդ Բարոու մասնակցել է Ֆլորիդա նահանգի Սարասոտա շրջանում նկարահանած բրոդվեյան «Բոնի և Քլայդ» մյուզիքլին, որի հեղինակներն են Ֆրենկ Ուիլդհորնը և Դոն Բլեյքը. ։
Ջորդանը որպես Քլայդ իր դեբյուտն է արել «Բոնի և Քլայդ» մյուզիքլում բրոդվեյյան շոուի բացմանը՝ 2011 թ․ դեկտեմբերի 1-ին։ Շոուն փակվեց 2011 թ․ դեկտեմբերի 30-ին՝ 36 կատարումներից հետո։ 2011 թ․ սեպտեմբերին և հոկտեմբերին Նյու Ջերսի նահանգի «Փեյփեր Միլլ» դրամատիկական թատրոնում կատարել է Ջեքի դերը «Նյուսայզ»–ի նոր տարբերակում։ Նա նկարահանվել է Warner Bros. կինոարտադրության «Ուրախ աղմուկ» ֆիլմում, նրա խաղընկերներն են եղել Քուին Լաթիֆան, Կիկի Փալմերը և Դոլլի Փորթոնը։ Ֆիլմը թողարկվել է 2012 թ․ հունվարի 13–ին։
Ջորդանը մրցանակ է ստացել Disney Channel–ի «Նյուսայզ» մյուզիքլում իր Ջեք Քելի դերի համար, մյուզիքլի երաժշտության հեղինակն է Ալան Մենկենը, խոսքերինը՝ Ջեք Ֆելդմանը, իսկ գրքինը՝ Հարվի Ֆիրսթինը։ Նյուսայզ մյուզիքլը թողարկվել է 2012 թ․ մարտի 29-ին Նիդերլանդների թատրոնում։ 2012 թ. իր դերակատարման համար առաջադրվել է «Թոնի մրցանակ՝ մյուզիքլում գլխավոր դերի լավագույն կատարման համար»։ 2013 թ․ նա Նյուսայզ մյուզիքլում իր դերով առաջադրվել է Գրեմմի մրցանակի համար, որպես թատերական ալբոմի լավագույն մյուզիքլի հիմնական մենակատար։
2012 թ․ հունիսին հայտարարվել էր, որ Ջորդանը կմարմնավորի Ջիմիի կերպարը NBC հեռուստաալիքի կողմից թողարկված «Սմեշ» հեռուստասերիալի երկրորդ սեզոնում։ Նա «Սմեշ» հեռուստասերիալում նկարահանվելով, միաժամանակ կատարում էր իր դերը Նյուսայզ մյուզիքլում, մինչև 2012 թ․ օգոստոսին հայտարարվել էր, որ իր վերջնական ներկայացումը մյուզիքլում կլինի սեպտեմբերի 4-ին։ 
2013 թ․ դեկտեմբերին Ջորդանը հայտնվեց Հիթ Լիսթում, դա համերգային պրեզենտացիա է «Սմեշի» երկրորդ սեզոնի համար։ Նա բազմիցս ներկայացել է Նյու Յորքի 54 Below պրոդաքշնում և՛ որպես մենակատար, և՛ հանդես է եկել «Սմեշ»–ի աստղերի հետ։
Ջորդանը մարմնավորել է Ջեմի Ուելերսթինին «Վերջին հինգ տարիները» մյուզիքլում, որն ունի համանուն ֆիլմ։ 2013 թ․ հունիսին սկսվեցին ֆիլմի նկարահանումները, որոնք տևեցին ավելի քան երեք շաբաթ, ֆիլմը հեռարձակվեց 2015 թ․ Սուրբ Վալենտինի օրը։ 
2015 թ․ Ջորդանը մարմնավորել է Ուինսլոու (Ուին) Շոթին CBS-ի «Սուպերգրլ» հեռուստասերիալում։ Պրեմիերան դիտեցին 12․96 միլիոն հեռուստադիտող, և հետագայում՝ 2015 թ․ նոյեմբերի 30-ին հեռարձակվեց նաև ամբողջական սեզոնը։ Ջորդանն արժանացավ գովասանքի իր կատարման համար։ 
2016թ․ ամռանը Ջորդանը Քերեն Օլիվիոյի և Ջորջ Ակրամի հետ դարձյալ հանդես կգա, որպես Թոնի «Արևելյան կողմերի պատմությունը» մյուզիքլում։


== Անձնական կյանք ==
2012 թ․ Ջորդանն ամուսնացել է դերասանուհի Էշլի Սփենսերի հետ։


== Ֆիլմագրություն ==


=== Ֆիլմ ===


== Հեռուստատեսություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Jeremy Jordan թատրոնի ծրագրային պահոց
Jeremy Jordan Internet Movie Database կայքում
Jeremy Jordan Թվիթթերում
Jeremy Jordan TV-Guide
Jeremy Jordan Broadway.com